Eskom: ‘SA nié in algehele duisternis gedompel nie’Argieffoto Molefe het gesê in die winter is daar ŉ verhoogde vraag na elektrisiteit wat tot gevolg het dat Eskom se kragaanlegte teen 100% kapasiteit moet funksioneer en dat dit onbeplande kragonderbrekings verder vererger. Volgens Molefe doen Eskom alles in sy vermoë om te verseker dat daar nie onbeplande instandhouding is nie. Hy het die versekering gegee dat daar geen vooruitsig van ’n algehele verduistering in Suid-Afrika is nie. Molefe het gesê onafhanklike kragprodusente speel steeds ’n baie belangrike rol en dra sowat 1 800MW tot die kragnetwerk by wanneer die netwerk onder druk is. Volgens Molefe was die onlangse voorvalle van beurtkrag tussen 8 en 12 Junie weens ’n toename in aanvraag en onbeplande instandhouding.